**श्री शुभंकर सेन बने भारत पेट्रोलियम कॉर्पोरेशन लिमिटेड के नये निदेशक (मार्केटिंग)**

**मुंबई, १४ जुलाई २०२५**: भारत पेट्रोलियम कॉर्पोरेशन लिमिटेड (बीपीसीएल), एक फॉर्च्यून ग्लोबल ५०० कंपनी होने के साथ-साथ भारत की प्रमुख एकीकृत ऊर्जा कंपनियों में से एक है।बीपीसीएल ने घोषणा की है कि श्री शुभंकर सेन ने कंपनी के निदेशक (मार्केटिंग) का कार्यभार संभाल लिया है।

श्री सेन बीपीसीएल में तीन दशकों से अधिक समय से कार्यरत हैं।उन्होंने कंपनी के कई प्रमुख व्यवसाय क्षेत्रों में रणनीतिक बदलाव लाने में अहम भूमिका निभाई है उनकी नियुक्ति बीपीसीएल की नवाचार, ग्राहक-केंद्रितता और सतत विकास की दिशा में एक महत्वपूर्ण कदम है।

अपने कार्यकाल के दौरान, उन्होंने कई अहम नेतृत्व भूमिकाएं निभाई हैं। बिजनेस हेड – रिटेल (वेस्ट) के रूप में उन्होंने बीपीसीएल के रिटेल संचालन में बड़ा परिवर्तन किया। उनके नेतृत्व में कंपनी ने डिजिटल-फर्स्ट पहलों के माध्यम से ग्राहक अनुभव को बेहतर बनाया और बिकैफे जैसी नई पीढ़ी की सेवाएं शुरू कीं, जिससे फ्यूल स्टेशन पर नॉन-फ्यूल रिटेलिंग को नई दिशा मिली।

लुब्रिकेंट्स व्यवसाय में, उन्होंने मॅक लुब्रिकेंट्स ब्रांड को भारत के साथ-साथ नेपाल, बांग्लादेश, श्रीलंका, यूएई और अफ्रीका जैसे अंतरराष्ट्रीय बाजारों में भी फैलाने में अहम भूमिका निभाई। उन्होंने इस व्यवसाय को आत्मनिर्भर भारत मिशन के अनुरूप स्वदेशीकरण की दिशा में सफलतापूर्वक आगे बढ़ाया। उनके नेतृत्व में शुरू किया गया मॅक लुब्रिकेंट्स सॉल्यूशंस प्रोग्राम से ग्राहकों को लागत कम करने और कामकाज बेहतर बनाने में मदद मिली।

श्री शुभंकर सेन बीपीसीएल के ब्रांड और ग्राहक निष्ठा से जुड़ी यात्रा का एक अहम हिस्सा रहे हैं। उन्होंने सिर्फ प्रोडक्ट्स ही नहीं बनाए, बल्कि यह भी तय किया कि कंपनी अपने ग्राहकों से कैसे जुड़ती है और उन्हें बेहतर अनुभव कैसे देती है।मुख्य रणनीति टीम के सदस्य के रूप में उन्होंने कई प्रमुख ब्रांड और ग्राहक-केंद्रित प्लेटफॉर्म्स जैसे प्योर फॉर श्योर, स्पीड, पेट्रो बोनस, स्मार्ट फ्लीट, बीपीसीएल-एसबीआई कार्ड, इन एंड आउट स्टोर्स और यूफिल को विकसित करने और सफलतापूर्वक लागू करने में महत्वपूर्ण योगदान दिया।बैंकिंग, रिटेल, क्यूएसआर और ऑटोमोबाइल सेक्टर में की गई उनकी रणनीतिक साझेदारियों ने बीपीसीएल को ग्राहकों की बदलती जरूरतों और उम्मीदों से जोड़े रखा। उनके इन प्रयासों से बीपीसीएल की बाज़ार में पहचान और ग्राहकों तक पहुंच पहले से कहीं अधिक मजबूत हुई है।

ऑयल इंडस्ट्री कोऑर्डिनेटर के रूप में उन्होंने ने भारत सरकार की स्वच्छ गतिशीलता (क्लीन मोबिलिटी) योजना को आगे बढ़ाने में अहम भूमिका निभाई। उन्होंने डोरस्टेप डीज़ल डिलीवरी की शुरुआत में महत्वपूर्ण योगदान दिया और बीपीसीएल की ई-ड्राइव्ह पहल का नेतृत्व किया, जिसका उद्देश्य देशभर में इलेक्ट्रिक व्हीकल्स (ईव्ही) के लिए फास्ट चार्जिंग कॉरिडोर बनाना है। यह पहल भारत में इलेक्ट्रिक वाहनों के इकोसिस्टम को मजबूत करने के लिए की गई थी।उन्होंने हमेशा उद्योग संगठनों और नीति-निर्माताओं के साथ मिलकर काम किया है, जिससे भारत के ऊर्जा क्षेत्र में बदलाव लाने में सकारात्मक नतीजे देखने मिले हैं।

श्री सेन 'पीपल फर्स्ट' नेतृत्व शैली के लिए जाने जाते है। वे टीम को सशक्त बनाने, कामकाज में सुधार लाने और बदलते बाजार के अनुसार तेज फैसले लेने में माहिर हैं। उनकी यह नियुक्ति ऐसे समय पर हुई है जब बीपीसीएल एक डिजिटल, पर्यावरण अनुकूल और ग्राहक-आधारित भविष्य की ओर तेज़ी से आगे बढ़ रहा है।

बीपीसीएल ने श्री शुभंकर सेन को उनकी नई जिम्मेदारी के लिए शुभकामनाएं दी हैं और कंपनी की विपणन रणनीति को नवाचार और विकास की नई ऊँचाइयों तक पहुँचाने में उनके नेतृत्व की अपेक्षा जताई है।

**भारत पेट्रोलियम कॉर्पोरेशन लिमिटेड (BPCL) के बारे में:**

फॉर्च्यून ग्लोबल 500 कंपनी, भारत पेट्रोलियम दूसरी सबसे बड़ी भारतीय तेल विपणन कंपनी है और भारत में एकीकृत ऊर्जा कंपनियों में से एक है, जो कच्चे तेल के शोधन और पेट्रोलियम उत्पादों के विपणन में लगी हुई है, जिसकी उपस्थिति तेल और गैस उद्योग के अपस्ट्रीम और डाउनस्ट्रीम क्षेत्रों में है। कंपनी ने प्रतिष्ठित महारत्न का दर्जा प्राप्त किया, और अधिक परिचालन और वित्तीय स्वायत्तता वाली कंपनियों के क्लब में शामिल हो गई।

मुंबई, कोच्चि और बीना में भारत पेट्रोलियम की रिफाइनरियों की संयुक्त रिफाइनिंग क्षमता लगभग 35.3 MMTPA है। इसके मार्केटिंग इंफ्रास्ट्रक्चर में प्रतिष्ठानों, डिपो, ईंधन स्टेशनों, विमानन सेवा स्टेशनों और LPG वितरकों का एक नेटवर्क शामिल है। 31.08.2024 तक इसके वितरण नेटवर्क में 22,000 से अधिक ईंधन स्टेशन, 6,250 से अधिक एलपीजी वितरक, 525 ल्यूब वितरक, 123 पीओएल भंडारण स्थान, 54 एलपीजी बॉटलिंग प्लांट, 63 एविएशन सर्विस स्टेशन, 5 ल्यूब ब्लेंडिंग प्लांट और 4 क्रॉस-कंट्री पाइपलाइन शामिल हैं।

भारत पेट्रोलियम एक स्थायी ग्रह की ओर बढ़ने के लिए अपनी रणनीति, निवेश, पर्यावरण और सामाजिक महत्वाकांक्षाओं को एकीकृत कर रहा है। कंपनी ने अगले 5 वर्षों में लगभग 7000 ईंधन स्टेशनों पर इलेक्ट्रिक वाहन चार्जिंग स्टेशन पेश करने की योजना बनाई है।

टिकाऊ समाधानों पर ध्यान केंद्रित करते हुए, कंपनी स्कोप 1 और स्कोप 2 उत्सर्जन में 2040 तक नेट ज़ीरो एनर्जी कंपनी बनने के लिए एक पारिस्थितिकी तंत्र और रोड-मैप विकसित कर रही है। भारत पेट्रोलियम मुख्य रूप से शिक्षा, जल संरक्षण, कौशल विकास, स्वास्थ्य, सामुदायिक विकास, क्षमता निर्माण और कर्मचारी स्वयंसेवा के क्षेत्रों से जुड़ी कई पहलों का समर्थन करके समुदायों के साथ साझेदारी कर रहा है। अपने मुख्य उद्देश्य ‘एनर्जाइज़िंग लाइव्स’ के साथ, भारत पेट्रोलियम का विज़न प्रतिभा, नवाचार और प्रौद्योगिकी का लाभ उठाते हुए एक प्रशंसित वैश्विक ऊर्जा कंपनी बनना है।